section_heading: Radovi
paragraph_text: Zanimanje za prava žena polazilo je iz dubokih socijalističkih uvjerenja kojima se ona rukovodila, te se postupno već od 1923. godine udaljavala od ženskog pokreta i feminizma, a sve više se okretala pedagoškoj i socijalnoj tematici, odnosno prosvjetnom i radničkom pitanju. Kruna dugogodišnje nastavničke prakse, u suradnji s kolegicom i prijateljicom Paulinom Lebl Albala, bilo je pisanje i objavljivanje udžbenika Teorija književnosti 1923. godine. Pored osjetljivosti za feminističke i socijalne teme, bila je zainteresirana za psihoanalizu i učenje Alfreda Adlera, koje je zahvaljujući Dimitriju Mitrinoviću upoznala u Beču, a bila je naklonjena i Schopenhauerovoj i Nietzscheovoj filozofiji, kao i djelu Dostojevskog. Napisala je studiju o Jean Cocteauu objavljenu u „Glasniku“ 1933. godine, koja je objavljena i kao samostalno izdanje.